user
Astaamaha qofka hanka sare leh?

Helen Adams Keller.


assistant
Helen Adams Keller.

Helen Adams Keller waxay ahayd gabar indhala, dhegala , aan hadli karin !! laga soo bilaabo markay jirtay laba sano, intaasoo ciladood iyadoo qabta ayay waxay dhamaysay jaamacad, waxay baratay luuqada englishka, jarmalka, faransiiska, laatiiniga, waxay qortay tobanaan kitaab, maqaalo aad u fara badan ayay qortay, waxay noqotay macallimad jaamacadaha ugu waaweyn wadanka maraykanka ka khudbaysa, waxay la kulantay dhamaan madax waynayaashii maraykanka xiligii ay noolayd !!!. 

Laakiin waxaa kasii yaab  badan waxa weeye Macallimadii wax soo bartay ( Helen Adams Keller) oo la oran jiray ( aan suulfaan), Macallimadaan imisa ayay dadaal ku bixasay inay gabadhaan wax barto ? dulqaad intee le'eg ayay latimi si ay wax u fahansiiso gabadhaan ? Macallimadaan waxaas oo dadaal ah maxay ugu bixinaysaa waxbarida  ? rajada ka haysa waynaa gabadhaan aan haysan xubnihii wax lagu baran jiray haysan ?  su'aalahaas oo dhan jawaabtoodu waxay noqonaysaa kalmadahaan soo socda ee bal ila dhuuxa ''  aan suulfaan waxay aaminsanayd arday kasta oo dadaal lagu bixiyo inuu meel weyn gaari karo, fikrada ay ka haysatay waxbarashada iyo waxbarida ayaa u sahashay inay dadaal dheeraada ku bixiso si ay gabadhaas wax u barto, waxay aaminsanayd in ardaygu ku gaaro meel weyn markuu Macallinkiisa ka helo dhiiri gelin, hadal macaan, hankiisa oo kor looqaado, Macallinkoo qalbiga ardayda hanta oo kasbada, inuu ardaygu u arko in Macallinkan horseed u yahay mustaqbalkiisa''.   
waxaa hubaal ah haddii aysan helin  Helen Adams Keller Macallimadeeda (aan suulfaan), inaynaan maqaleen  magaca Helen. 

Badanaa inta wiil ama gabar soomaaliyeed waxbarashadoodii uga tageen  hadal niyad jab ku dhisan oo Macallinkoodii yiri ! badanaa inta ilma han sare haysta ay hankiisa jabisay kalmad uu Macallinkiisii ku yiri ! badanaa inta ardaydeenu maqlayaan erey kastoo hanka ilmaha dhaawacaaya ! waxaase intaas oo dhan ka yaab badan in Macallimad ku guulaystay inay wax barto gabar dhegala, afla, indhala, Macallimiinta qaarkoodna ay ku guulaysan waayeen inay baraan ilma intaas oo dhan haysta lixdiisii  lixaadna u dhantahay. 
Sidaas darteed waxaan leeyahay, Macallinka qiimaha badanoow inta aadan shaqada Macallinimo ka shaqayn baro qiimaha ay leedahay shaqadaan, ogaw masuuliyadaan inta ay le'egtahay, ogaw inaad u tahay ardaydaas oo dhan tusaalihii ay ku dayanaayeen, hadalkaaga xakamay waayo ardaydu waa kugu dayanayaan, isku day inaad xulato ereyba ereyga uu ka fiican yahay, ku dadaal inaad ereyada ka xulato inta ugu fiican amaanta, dhiiri gelinta, ka dheerow inaad arday ku dhahdo erey hankiisa jabinaaya, iska ilaali inaad ku dhahdo arday erey lagayaabo inuu sabab ugu noqdo inuu waxbarashada naco. 

Wuxuu leeyahya DR Bashiir Rushdii :- waxaan soogalay fasalka labaad ee dugsiga hoose, markaas ayaan ku iri ardaydii fadhiday yaa fasalka ugu damiinsan ? markaas ayaa saddex arday gacanta taageen isla markiiba arday kale ayaa dhinacaas ka qayliyay oo yiri Macallin kanna waa damiin markaas ayuu ardaygii gacanta taagay !!! markaas ayaan weydiiyay oo ku iri damiin miyaad tahay ? markaas ayuu yiri haa damiin ayaan ahay !!! Subaxaanallaah. Waxaa is weydiin leh ilmahaas todoba jirka ah yaa u sheegay inuu damiin yahay ? yaa ka dhaadhiciyay inuu ku biiray safka daminimada ? yaa ku daray ilmaha as safka dadka nolosha ka dhacay ee aan qiimaha lahyn ? yaa u horseeday in ilmahaasi noqdo mid aan hiigsan hididiilo fiican ee ku talagala inuu ka m id noqdo kuwa maandooriyaasha, 
tuugnimada, iwm isticmaala ? su'aalahaas jawaabtoodu waxaa weeye '' waxaa nolosha ka riday, hankoodii jabiyay, kudaray safka damiiniinta Macallimiin aan u qalmin inay ka shaqeeyaan shaqada Macallinimada, Macallimiin aan dareemayn qiihama weyn ee ay ku fadhido shaqaday hayaan.